Det var enkelt å finne frem til stedet til Anna, og hadde ingen problemer med å sjekke inn eller andre ting. Vi hadde god kontakt med henne i tiden før vi reiste, men også underveis i oppholdet. Hun svarte med en gang vi tok kontakt.
Leiligheten hennes er nydelig og plettfritt. Det er gjerder utenfor og en hage. Aircondition og varme fungerte, og dusj, WIFI og kjøkkenet var også i topp stand.
I tillegg har hun fantastisk særegen stil og en imponerende cd-kolleksjon som vi nøt til frokost hver morgen.
Sengen var litt hard, men ikke noe problem for meg.
For å komme inn til turist-severdighetene tar det ca 20-30 minutter med buss. Området er fint og trygt, og utenfor turistområdet. Det gir litt lavere priser på spisesteder, og er perfekt for dem som vil oppleve Roma på en litt annen måte.
Dessuten ligger leiligheten rett ved siden av Romas nest største park. Der oppholdt vi oss mye og man kan leie sykler der.
Ellers følte vi oss fullstendig som hjemme. Anna er den perfekte vert, og ga oss mange gode tips og fulgte oss opp underveis. Vi reiser gjerne tilbake og vil også anbefale stedet hennes videre.